# Shungita

La shungita és un mineraloide amb més del 98% de carboni. En aquesta roca s'hi han trobat ful·lerens (0,0001 <0,001%).
El terme es va utilitzar originalment el 1879 per a referir-se a aquesta roca amb una estructura metaestable i amb més del 98% de carboni. El terme també s'utilitza com per descriure una seqüència de roques metamòrfiques precambrianes de la regió de Carèlia, a Rússia, que contenen aquest carboni.
La shungita té dues formes principals d'aparició: disseminada dins de la roca hoste i com a material aparentment mobilitzat. La shungita migrada, que és la shungita brillant (brillant), s'ha interpretat que representa els hidrocarburs migrats i es troba com a shungita de capa, capes o lents properes a la conformació amb la capa de roca hoste, o shungita venosa, que es troba com a venes transversals. La shungita també pot aparèixer com a clasts dins de les roques sedimentàries més joves.

## Formació i jaciments

El jaciment principal d'aquesta roca es troba a la zona del llac Onega de Carèlia, a Rússia. També a Rússia ha estat descrita en altres indrets, com a les roques volcàniques a la zona Kamtxatka i a les mines de carbó de Txeliàbinsk. També se n'ha trobat a Àustria, l'Índia, la República Democràtica del Congo i el Kazakhstan, tots ells jaciments menors.
La shungita havia estat considerada com un exemple de formació abiogènica de petroli, fins que s'ha confirmat el seu origen biològic. La shungita no migrada es troba estratigràficament directament a sobre els dipòsits que es van formar en una plataforma carbonatada d'aigües poc profundes fins a un entorn evaporític no marí. Es creu ques'ha dipositat durant el rifting actiu, d'acord amb les roques volcàniques alcalines que es troben dins de la seqüència. Els sediments rics en material orgànic es van dipositar probablement en un entorn de llacuna salobre. La concentració de carboni indica nivells elevats de productivitat biològica, possiblement a causa dels alts nivells de nutrients disponibles a partir de material volcànic intercalat.
Els dipòsits estratificats de shungita que conserven estructures sedimentàries s'interpreten com a roques mare de petroli metamorfosades. S'han identificat algunes estructures en forma de bolets diapírics, que s'interpreten com a possibles volcans de fang.

## Usos

Des de principis del segle xviii s'ha utilitzat com a tractament mèdic popular. Pere el Gran va establir el primer balneari de Rússia a Carèlia per fer ús de les propietats purificadores de l'aigua de la shungita, que ell mateix havia experimentat. També va instigar el seu ús per proporcionar aigua purificada per a l'exèrcit rus. Les propietats antibacterianes de la shungita han estat confirmades per proves modernes.
Des de mitjans del mateix segle també es va començar a emprar com a pigment per a la pintura, i actualment es ven amb els noms de negre de carboni o negre natural de shungita.
A la dècada del 1970 es va explotar per la producció d'un material aïllant conegut com a shungisita. La shungisita es prepara escalfant roques amb concentracions baixes de shungita a 1090–1130 °C i s'utilitza com a farciment de baixa densitat.
Els defensors d'una pseudociència com és la de la cura amb cristalls (crystal healing en anglès) i els teòrics de la conspiració 5G han al·legat falsament la creença desinformada que la shungita pot absorbir la radiació 5G.

## Referències

* ↑ Ignatov, Ignat; Mosin, Oleg «The Structure and Composition of Carbonaceous Fullerene Containing Mineral Shungite and Microporous Crystalline Aluminosilicate Mineral Zeolite». Nanotechnology Research and Practice, 1, 1, 01-03-2014, pàg. 30–42. DOI: DOI:10.13187/ejnr.2014.1.30.
* 1 2 «Shungite» (en anglès). Mindat. [Consulta: 4 desembre 2021].
* 1 2 3 4 5 Melezhik, V.A.; Filippov, M.M.; Romashkin, A.E. «A giant Palaeoproterozoic deposit of shungite in NW Russia: genesis and practical applications». Ore Geology Reviews, 24, 1-2, 1-2004, pàg. 135–154. DOI: 10.1016/j.oregeorev.2003.08.003.
* ↑ Mastarlez, M.; Glikson M.; Stankiewicz B.A.; Volkova I.B.; Bustin R.M. «Organic and mineral matter in a Precambrian shungite from Karelia, Russia». A: Glikson M. & Mastarlez M.. Organic Matter and Mineralisation: Thermal Alteration, Hydrocarbon Generation, and Role in Metallogenesis. Springer, 2000, p. 102–116. ISBN 9780412733307 [Consulta: 5 desembre 2021].
* ↑ Volfson, I.F.; Farrakhov E.G.; Pronin A.P.; Beiseyev O.B.; Beiseyev A.O.; Bogdasarov M.A.; Oderova A.V.; Khitrov A.E.. «Medical Geology in Russia and NIS». A: Selinus O. Medical Geology: A Regional Synthesis. Springer, 2011, p. 223. ISBN 9789048134298 [Consulta: 5 desembre 2021].
* ↑ Easthaugh, N.; Walsh V.; Chaplin T.; Siddall R. Pigment Compendium: A Dictionary and Optical Microscopy of Historic Pigments. Routledge, 2008, p. 345. ISBN 9780750689809 [Consulta: 25 desembre 2021].
* ↑ Tiffany, Kaitlyn «Something in the Air». The Atlantic, 13-05-2020.
* ↑ Koetsier, John «$350 ‘5G Bioshield’ Radiation Protection Device Is A ... $6 USB Stick». Forbes.com, 28-05-2020. «Other recommendations from Glastonbury? People should use Shungite, a mineral which is said to have healing powers that one “healing crystal” company says “span the board from purity to protection.»
* ↑ Bucci, Nino «Conspiracy theorists forced to apologise for calling Victorian youth leader a Covid 'crisis actor'». The Guardian, 30-10-2020. «Fernandez claims Facebook warned him his account would be restricted for posting misinformation to his page, which he also uses to promote cryptocurrency opportunities and sell shungite, a crystal which he claims prevents the effects of 5G.»
* ↑ Song, Victoria «5G Conspiracy Theories Are Fueling an Entire Economy of Scammy Gadgets». Gizmodo, 03-03-2021. «Real shungite is 98% carbon, and has trace amounts of fullerenes, a type of carbon molecule that supposedly blocks electromagnetic frequencies. These pieces of jewelry or ornaments often have a much lower percentage of carbon than advertised and even lower amounts of fullerenes. There isn’t much scientific evidence backing these claims, and researching shungite primarily brings up New Age-y articles spewing quackery, with no citations to actual studies or research. The 5G stickers supposedly generate some kind of shield to protect you from 5G waves. Let us be clear: A sticker that claims to generate any type of radiation-blocking shield is pure science fiction.»
* ↑ McGowan, Michael «How the wellness and influencer crowd serve conspiracies to the masses». The Guardian, 24-02-2021. «[Fernandez] flits between long screeds about vaccinations and claims that Covid-19 is a hoax to selling products that he claims protect users from electromagnetic fields that conspiracy theorists believe are emitted by 5G towers. A shungite pyramid crystal will protect a radius of “approximately 6-7 metres”, his website claims, and costs $226, reduced from $256.»